jemensosialeforhold


 * Sosiale forhold **

Før tusenårsskifte hadde Jemen stor ytringsfrihet, men de siste ti årene har dette blitt begrenset. Det gjelder fremdeles ytringsfrihet over hele landet, men det er forbudt med kritisk omtale av presidenten. I tillegg er trakassering av journalister og nedleggelse av aviser blitt mer og mer vanlig.

Kvinnesynet er svært undertrykkende og menn har langt større rettigheter enn kvinner, som stort sett er lenket til hjemmet. Opp mot 75 % av kvinnene i landet er analfabeter. Familiens ære er knyttet til kvinnens ”renhet” og hennes stilling er knyttet til farens eller ektemannens holdning. Polygami / flerkoneri er lovlig, men ikke spesielt utbredt. I 1999 ble aldersgrensen for ekteskap senket fra 15 år, til starten av puberteten. I all hovedsak har kvinnen rettigheter som en mindreårig med unntak av stemmerett. Hun kan ikke reise utenlands uten tillatelse fra en mannlig slektning, og ikke gifte seg med utlendinger eller menn utenfor sin stamme. Æresdrap forekommer, og man blir svært ofte frikjent.